# Általános információk:

**Tanterv:** Építészmérnök BsC – Osztatlan építész – építőművész BA

**Tantárgy neve: Tervezés Stúdió 5.**

**Tantárgy kódja:** EPE315MNEM

**Szemeszter:** 5

**Kreditek száma:** 8

**A heti órák elosztása:** 1/0/4

**Értékelés:** félévközi jegy (f)

**Előfeltételek** Tervezés Stúdió 4 (EPE31412)., Épületszerkezetek Stúdió 4. (EPE10212)

Tantárgy felelős: Dr. Kondor Tamás, egyetemi docens

 Iroda: 7624 Magyarország, Pécs, Boszorkány u. 2. B-125

 E-mail: kondor.tamas@mik.pte.hu

 munkahelyi telefon: +36 72 503 650 / 22848

Oktató: Dr. Tamás Anna Mária, egyetemi docens

 Iroda: 7624 Magyarország, Pécs, Boszorkány u. 2. B-334

 E-mail: anima@mik.pte.hu

 munkahelyi telefon: +36 72 503650/23811

 Dr. Hajdu Veronika, adjunktus

 Iroda: 7624 Magyarország, Pécs, Boszorkány u. 2. B-327

 E-mail: hajdu.veronika@mik.pte.hu

 munkahelyi telefon: +36 72 503650/23815

## Tárgyleírás

A tárgy keretén belül a hallgatók megismerkedhetnek a középülettervezés általános kérdéseivel, a településszövet mikrokörnyezeti kapcsolatával, annak középületet integráló hatásaival. A tantárgy megismerteti a hallgatókat a középületek tervezési programjának összetettségével, a külső és belső terek kapcsolati hálójával, a középületek térszervezésének lehetőségeivel. A kurzus az előadások keretében elméleti hátteret ad a tervezés meghatározó szempontjainak elsajátításához, mint az épület és az azt övező környezet viszonya, az épület településszövetbe történő illesztése, a forma és funkció kapcsolta, a középület típusok, terek és tömegek arányai, azok formálása, alakítási kérdései, épület struktúrák elemzése és tervezése.

Az önálló tervezési feladat megoldása során a hallgatók a gyakorlatban is alkalmazzák a megszerzett ismereteket, melyek az épület megtervezésén túl annak környezetére és belsőépítészetére is kiterjednek. Az elsajátítandó tananyagnak szerves része az ábrázolás technikai és modellezés technikai, prezentációs ismeretek és módszerek. A szemeszter végére minden hallgatónak képesnek kell lennie egy kis léptékű középületet megalkotni (értsd ez alatt, az építőművész tervezői képességeket éppúgy, mint a konstruktőri tudást), és a tervezett épületet a hozzá tartozó környezeti beépüléssel megfelelő szintű prezentációval előadni.

## Oktatás célja

A tantárgy célja, hogy az építészmérnök BsC és osztatlan építész képzésben résztvevő hallgatók középület tervezés területén elsajátítandó szaktudását megalapozza, melynek következtében széles látókörrel rendelkező, a jövő kihívásaira rugalmasan és kreatívan reagálni képes építészekké válhatnak. Cél, hogy hallgatóink olyan komplex tudás birtokosává váljanak, akik rutinmegoldások helyett érzékenyebb és magas szakmai igényű válaszokat keresnek. A tantárgy specialitása, hogy a hagyományos mérnöki szaktudás mellett (mint a pontos funkcionális és megfelelő szerkezeti kialakítás, a telepítési, kompozíciós és tömegformálási alapelvek, az általános szakmai szabályok, irányelvek és szabványok ismerete), magas esztétikai és művészi igényű alkotások létrehozásához szükséges tudást ad.

A félévsorán kiemelt hangsúlyt kap a feladat komplexitása, azaz speciális települési szövetben elhelyezkedő feladatok megoldása, melyek témájukban és megközelítésükben illeszkednek az építészmérnök BsC és osztatlan építész képzés programjához, ezen túlmenően azonban alapos kutatási, technológiai, funkcionális és szerkezeti ismereteket igényelnek. Olyan tervezői magatartás elsajátítása a cél, amely - társadalmi, ökológiai és kulturális következményei tudatában - felelősségteljesen tud differenciált feladatainak eleget tenni.

Előadás: Az előadások a tervezéshez, koncepcióalkotáshoz, értelmezéshez szükséges szakmai tudásanyagot biztosítják interaktív formában.

Laborgyakorlat: A laborgyakorlatok a tervezés folyamatát aktív konzultációkkal segítik, ahol minden egyes feladatrész elkészítéséhez személyes iránymutatások és témaelemzések tartoznak.

## Tantárgy tartalma

Az előadások keretében a középület tervezéshez szükséges elméleti anyag oktatása történik. A gyakorlatokon kisléptékű középület (300m2 - 500 m2 közötti nettó szintterület) tervezése a feladat kisvárosias környezetben, kiadott helyszínekre. Az előző félévben elsajátított tervezési ismeretek bővítése. Egyes középülettípusok tartalmi – programjának megismerése. Tervezéselméleti képességek fejlesztése. Alaprajzi és tömegformálási ismeretek gyakorlása. Telepítési analízis, településszerkezetbe való beillesztés általános szabályainak elsajátítása. Komplex tervezési ismeretek megszerzése. A tanultak összefogott alkalmazása, átlátása (szintézisre törekvés). Cél, a tantárgy keretén belül tartott tervezési műhelygyakorlatokon, (engedélyezési terv szinten M 1:100 - kiegészítve ezt a belsőépítészeti, ill. épületszerkezettani részletrajzokkal M 1:10-M1:20) konkrét funkcióval megadott tervezési feladat magas színvonalú megoldása. Igényes prezentáció és modellkészítés. A tantárgy megfelelő szintű teljesítéséhez szükséges, az előző félévekben oktatott tervezési ismeretanyag birtoklása, úgy tervezés elméletével kapcsolatban, mint a térszervezés, telepítés, tájolás és településszövetbe illesztés terén. Az előző félévekben oktatott épületszerkezettani, ábrázoló geometriai ismeretanyag birtoklása. Kellő fokú építészettörténeti és képzőművészeti előképzettség.

A gyakorlatok műhely szellemiségű oktatásban, konzulenshez rendelt kiscsoportos konzultációk keretében történik. A tematika részletes beosztásának megfelelően a gyakorlati órák konzultációs témája az előzetesen meghatározott ütemben és tartalommal folyik.

A „Tervezés Stúdió 5.” tantárgy keretében készült terv részét képezi a BSC Szakdolgozat előtt elkészítendő portfóliótoknak, melynek alapján a tanulmányokat záró Szakdolgozat témáját választjuk ki.

A részletes tantárgyi program, a részletes követelményrendszer, valamint a tantárgyhoz kapcsolódó információk a Neptun Meet Street felületére, valamint a MS TEAMS tantárgyi csoportjába kerülnek feltöltésre.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Érdemjegy kialítása:**

- gyakorlati zh:                   0-10 pont  (1: 1-3 p, 2:4p, 3:5-6 p, 4: 7-8p, 5: 9-10p)

- I. kritikus konzultáció:       0-10 pont  (1: 1-3 p, 2:4p, 3:5-6 p, 4: 7-8p, 5: 9-10p)

 (a pontértékből 5 pont a védés és a tablók, 5 pont a tervezési napló)

- II. leadás és védés:            0-20 pont  (1: 1-7 p, 2:8-10p, 3:11-13 p, 4: 14-16p, 5: 17-20p)

 (a pontértékből 15 pont a védés és a tablók, 5 pont a tervezési napló)

- III. leadás és védés:           0-60 pont  (1: 1-23p, 2: 24-32p, 3: 33-41 p, 4: 42-50p, 5: 51-60p)

 (a pontértékből 45 pont a védés és a tablók, 5 pont a tervezési napló)

--------------------------------------------

összesen:                             100 pont

**Érdemjegy - pontrendszer**

85- 100                                5 (jeles)

70- 84                                  4 (jó)

55- 69                                  3 (közepes)

40- 54                                  2 (elégséges)

00- 39                                  1 (elégtelen)

**A számonkérések mindegyikéből el kell érni a vonatkozó „elégséges” (2) értékeléshez elegendő minimum pontszámot!** Minden számonkérés eredményének javítására a következő gyakorlati órán, az előírt minőségben bemutatott – javított anyag konzulensnek történő bemutatásával, egyszeri alkalommal lehetősége van a hallgatónak!A javítást a konzulens bírálja el. Kivétel ez alól a félév végi prezentáció, ott a javításnál is teljes zsűri bírál. Ha valamely munkarész, vagy az össz. pontszám nem éri el az elégséges szintet, akkor a hallgató nem teljesítette a félévét.

Az órákon, ill. előadásokon való elégtelen mennyiségű jelenlét a félév automatikus érvénytelenítésével jár, ami nem javítható!!!!!!!! **Amennyiben a hallgató az előadásokról, vagy a gyakorlatokról 5 alkalommal hiányzik, úgy a féléve megtagadásra kerül. Hiányzásnak minősül a nem kellőfokú felkészülés is.**

**Az aláírás megszerzésének feltétele**

Az aláírás megadásával az oktató igazolja, hogy a hallgató eleget tett a félévközi kötelezettségeinek:

- látogatta az órákat minimum az előírt arányban

- eleget tett a tantárgy teljesítésére a tematika szerint meghatározott feladatokra való heti készültségben.

 Ahol szükséges volt, ott eredményesen javított, pótolt.

- eleget tett a formai/tartalmi követelményeknek (minden munkarésze elkészült, és/vagy javította pótolta)

Ezek teljesülésekor az aláírás megadásra kerül, félévközi jegyes tárgynál a leadott munka osztályzásra kerül.

Az aláírás megadása csak a fentieket igazolja, a szakmai tartalom értékelése az 5 fokozatú (1,2,3,4,5) osztályzással történik. Tehát lehet, hogy minden kötelességét teljesítette és ezért kap aláírást, azonban a szakmai tartalom hiánya értékelhetetlensége következtében elégtelent szerez. Ha ez a szorgalmi időszak végén (15. hétig) történik, akkor a vizsgaidőszakban 1 alkalommal megpróbálhatja javítani az érdemjegyet.

## ELISMERÉSEK - DÍJAZÁSOK a legjobban teljesítőknek:

A félév végén a legjobb munkákat könyvjutalomban részesítjük!

## Kötelező irodalom

GÁDOROS, Lajos: *Középületek tervezése*, Nemzeti Tankönyvkiadó, Budapest, 2007

NEUFERT, Ernst: *Építés- és tervezéstan*, Dialóg Campus Kiadó, Budapest-Pécs,1999

CSÁGOLY, Ferenc: *Középületek,* Terc Kiadó, Budapest, 2004

OTÉK- Országos Településrendezési és Építési Követelmények

Középülettervezés segédlet:

chrome-extension://efaidnbmnnnibpcajpcglclefindmkaj/https://www.kozep.bme.hu/wp-content/uploads/2014/11/kozepulettervezes\_segedlet\_2014.pdf

## Ajánlott irodalom

CSÁGOLY, Ferenc: *Három könyv az építészetről* Terc Kiadó, Budapest, 2014

CSÁGOLY, Ferenc: *Építészet és Kultúra 1.,2.,* Terc Kiadó, Budapest, 2019

JANÁKY, István: *A hely*, Műszaki kiadó, Budapest, 1999

LE CORBUSIER: *Új építészet felé*, Corvina, Budapest, 1981

BACHMAN, Zoltán + más alkotók: *Könyv az építészetről*

*- A tervezés gyakorlata,* Pécsi Tanoda Alapítvány, Pécs, 1998

RADFORD Antony / MORKOC¸ Selen / SRIVASTAVA Amit: A modern építészet elemei / 50 kortárs épület elemzése

Hazai folyóiratok :

Új Magyar Építőművészet; Átrium, Oktogon, Alaprajz, Metszet

Külföldi folyóiratok:

A 10 ( EU ), The Plan ( olasz ), El Croquis (spanyol), Domus (olasz) , Detail (német), The Architectural Review

Az internetes kutatások mellett, javasoljuk a MIK Könyvtárának, ill. a Tudásközpontnak a felkeresését, hogy a feladat elvégzéséhez, és a tervezési program részletes összeállításához szükséges kutatómunka teljesértékű lehessen. Több tématerület szakirodalma kiterjedtebb formában lelhető fel angol nyelven, így a keresőmotoroknál a magyar nyelvű kutatás mellett javasolt az angol nyelvű keresés is.

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. előadások a középülettervezés különböző szegmenseinek elemzésével
2. folyamatos konzultáció órarendi időben a részletes tantárgyi programban meghirdetett tanmenet szerint
3. önálló munka órarendi időben a részletes tantárgyi programban meghirdetett féléves tanmenet szerint
4. önálló otthoni munka
5. önálló kutatás, adatgyűjtés, elemzés
6. önálló konzultáció a tárgy oktatóitól független szakemberek bevonásával

# Részletes tantárgyi program és követelmények

## Metodika és szempontrendszer:

A féléves feladat megoldása során a hallgatók elméleti és gyakorlati tapasztalatokat szereznek a középülettervezés és a közterek tervezése területén. A hallgatók probléma feldolgozási módszere a valóságos tervezési folyamatot modellezi (komplex probléma szemlélet = funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).

Az előadások keretében alapvető szakmai ismeretek elsajátítása történik részben tervezéselméleti, részben szabályozási, részben pedig példaelemzési bemutatókon keresztül. Ezen felül a félév teljesítéshez szükséges az egyéni kutatómunka és problémamegoldás. Cél a csapatmunka erősítése, az ebben rejlő előnyök kiaknázása, különös tekintettel arra, hogy az egyén felelőssége (saját terv kell, hogy készüljön) ne változzon csapat-felelősségé.

Fontos szempont, hogy a tantárgy az egyéni tervezésre, döntéshozatalra és ezzel kapcsolatos szakmai felelősségvállalásra készít fel, ezért a konzultációk során a gyakorlatvezetők kísérik a hallgató munkáját, azt véleményezik, azonban a tervezői ötletek és döntések kizárólagosan a hallgató hatáskörébe tartoznak.

A feladat megoldása során fontos elv a komplexitás. A tervnek egyaránt magas minőségben meg kell felelnie a műszaki (szerkezeti, funkcionális, szabályoknak, szabványoknak való megfelelés) és művészi (telepítés, tömegformálás, belsőépítészet, környezetépítészet, grafikai feldolgozás) követelményeknek.

## Feladatok és követelményrendszerük:

A **FÉLÉV ELSŐ RÉSZÉBEN**

az 1. számú mellékletekben meghatározott tervezési témakör megismerése után a hallgatók feladata az általuk választott funkciók történeti és programfelépítési elemzése. Ebben a félévben a kiírt feladatok tematikus vezérvonala a közösségépítés és az együttműködő társadalom különböző szintjeihez rendelt funkciók kialakítása. Ahhoz, hogy helyes válaszokat találjunk a feladatban megfogalmazott, vagy nyitottan hagyott kérdésekre, magunknak is el kell mélyülni egy-egy funkció valós tartalmának és a benne rejlő lehetőségeknek a megértésében. Ebből adódóan a félév első szakaszában egy folyamatosan szélesedő, majd a választott terület sajátosságaira fókuszáló kutatómunka kell, hogy alátámassza a programalkotási folyamatot. Ez segít összeállítani a tervezendő funkció működési rendjét, helyiségprogramjának összeállítását, belső és külső kapcsolatrendszerének felépítését.

Emellett feladat a vizsgált városrész történeti múltjának feltárása, a hallgató által választott terület építéstörténeti korszakainak vizsgálata, a változó rend formálódásából leszűrődő tanulságok levonása, a kapcsolódó környezet elemzése, a forgalmi rendre vonatkozó javaslatok megfogalmazása.

A telepítési koncepció meghatározása során tervezési feladat, hogy a közfunkcióhoz kapcsolódó fogadó tér infrastrukturális vonalvezetésének és funkcionális kapcsolatrendszerének koncepcióját kialakítsák és az arra szervezett – általuk választott - középület funkcionális koncepcióját meghatározzák. A választott funkcióhoz tartozó tervezési program koncepciójához a közterületen képviselt térbeli helyzet koncepciója társul. Az első feladatrész tehát városi tömb szintű elemzéssel, térbeli - infrastrukturális pozicionálással és a tervezési program megalkotásával zárul.

## Tervezési napló

## Bemutatása: folyamatosan, konzultációról - konzultációra

## Leadása: 3 alkalommal a félév során – részeként az I. és a II. Kritikus Konzultációnak, valamint a Félév végi prezentációnak. Mindhárom esetben a kapható pontszámból 5 pontot ér. Tartalmi fejlődése folyamatos kell legyen.

A Tervezési napló a tervezési folyamat alapja és a téma feltárásának, kifejtésének dokumentációja. A különböző tervezési szakaszokban folyamatosan fejlődő tartalommal. Célja a tervezői gondolkodás segítése, a vizsgálati szempontok rendszerezése, a környezeti – társadalmi – és funkcionális környezet elemzése, a tervezési program meghatározása és a tervezés során felmerülő gondolatok skiccek elemző rendszerezése.

A Tervezési napló formai kötöttsége fekvő A4-es formátum. Szerkesztése és a felhasznált technikák szabadon választhatók és kombinálhatók. Kerülhet géppel szerkesztett szöveges rész, képszerkesztő programmal összerakott – nyomtatott - grafika, fotóanyag, vagy akár szabadkézi skiccek, gondolati feljegyzések ábrák is a naplóba (eleve a füzetben vezetve, vagy igényesen szélezett skiccpauszként fűzve be). Mindenki a saját maga számára leginkább kézhez álló megoldást, vagy azok vegyes megoldását használja.

A prezentációk során összefűzve (iratcsipesszel – binder - összefogva) fekete fotókartonnal borítva, vagy eleve fekete borítós jegyzetfüzetben vezetve mutatandó be. Ezne felül további megkötés nincs. **A szerkesztés minősége feleljen meg az építész saját magával szemben támasztott minőségi elvárásainak. Minden, amit kiadunk a kezünkből az önmagunk alkotó művészetének és szakmai identitásunknak tükre.**

**A Tervezési naplóban 4 témát kell kidolgozni:**

I. Kritikus konzultációra:

- a terület történeti múltja és szerkezeti alakulása a tervezési helyszínként választott zóna szűkebb és tágabb környezetében. Ehhez szükséges régi térképeket, valamint régi fotókat felkutatni a településkép alakulásáról (**https://maps.arcanum.com/hu/**, levéltár, örökségvédelmi hivatal).

- a választott közösségi funkció történeti múltjának és jelenbéli szerepének feltárása. Vizsgálata annak, hogy milyen módon tud élhető és együttműködő társadalmi környezet kialakulni egy újra fogalmazódó városrészben. Esettanulmányok / hasonló építészeti, vagy társterületi kutatások / szakirodalom vonatkozásainak felkutatása, értelmezése, elemzése

- kortárs építészeti példák bemutatása (min. 3 db) a választott funkcióval, és/vagy az adott városi környezetre és léptékre reagáló kortárs építészeti példa más funkcióval. Minimum egy a funkciót kell, hogy bemutassa. Minden választott példához kell egy rövid leírás, hogy miért gondoljátok példaértékűnek a megoldást.

- A tervezés folyamatát bemutató gondolatok, skiccek, ábrák igazodva a tervezés aktuális tartalmi szintjéhez

II. Kritikus konzultációra:

- az első rész folytatása

- A tervezés folyamatát bemutató gondolatok, skiccek, ábrák igazodva a tervezés aktuális tartalmi szintjéhez

III. Félév végi prezentációra:

- az első két rész folytatása

- A tervezés folyamatát bemutató gondolatok, skiccek, ábrák igazodva a tervezés aktuális tartalmi szintjéhez

## Kritikus konzultáció - 5. oktatási héten az előadáson és a gyakorlati órán

**Az első szakaszban, a „programterv” fázis végére értelmezni kell a feladatot a következő szempontok szerint:**

1.: **A környezeti adottságok analízise** (helyszín, térstrukturális viszonyok, mértékadó épített/természeti környezet, településsűrűség - beépítettség vizsgálat, környezeti integrálhatóság, forgalmi viszonyok, stb….), a terület adottságainak értelmezésén (terület geometriája, morfológiája, tájolása, megközelíthetősége, zavaró elemek, kedvező tényezők, társadalmi összetétel, történeti fejlődés, funkcionális települési háló, stb…). Megtartandó értékként kezelt építmények – bontandó elemek. Tájépítészeti adottságok… SWOT analízis (előnyök – hátrányok – lehetőségek – veszélyek) A választott helyszín mikrokörnyezetét bemutató tér. E munkarészek rajzos, képi és írásos bemutatása kerüljön az első tablóra.

2.: **A település új generációs negyedének, ill. a benne való tömegi és strukturális helyzetnek a koncepciója**

- Egy csoporton belül ugyanarra a telekre, ugyanazt a funkciót nem tervezheti két hallgató. A településrész funkcionális hálójának kialakítása, működhet közös telepítési tervként és makettként, vagy önállóan. Természetesen jelölendők a tervezési feladatok közt felsorolt funkciókon túl a jelenleg meglévő funkciók is. (Milyen funkció, hol kerül elhelyezésre az új programterv függvényében és ezeknek milyen kapcsolódási hálója van? A funkciók által megkövetelt térigények. A funkcionális terek egymáshoz és a környezetükhöz viszonyított rendje. Elvárások a funkcionális terekkel kapcsolatban.).

- A vizsgált területen belül közlekedési tengelyek és tömbbelsőben lévő zónák is helyet találnak. A tömb belsejében lévő zóna köztérként való funkcionális kialakítása, vagy valamely általatok tervezett funkcióhoz való kapcsolása a koncepció megfogalmazásának tárgya. Vonalszerű tengely-grafikájának, és funkcionális zónahasználatának koncepciója a konzultációs csoport közös feladata. (ez jelentheti a teljes csoportot – 12 fő / vagy azon belül kisebb tematikus csoportokat 2-3-4 fő)

- Az infrastrukturális hálózat vonalrajza, összefüggései és indoklása (forgalmi zónák: autós, kerékpáros, gyalogos / feltöltési utak / idők, parkolás kérdésének megoldása a vizsgált környezetben).

- A városrészi struktúra városléptékű 2D-s és 3D-s tömegi ábrázolása, **(Makett a településrészről, benne az új funkciókkal és közvetlen csatlakozó területekkel M=1:500)** A telepítési makett a vizsgált tömb egészét és a hozzá közvetlen kapcsolódó térfalakat és infrastruktúrát kell, hogy minimálisan ábrázolja.

E munkarészek rajzos, képi és írásos bemutatása kerüljön a második tablóra és a makettre.

3.: **A választott funkció tervezési programjának összeállítása.** Helyi vizsgálat – indokoltság. A funkció működésének és koncepciójának analitikus elemzése. Felhasználók összetételének és mennyiségének meghatározása (létszám meghatározás állandó vagy változó) Funkciók által megkövetelt helyiségigények. A funkcionális helyiségek egymáshoz és a környezethez viszonyított rendje. Elvárások a funkcionális terekkel kapcsolatban. Helyiségek méretének meghatározása. Külső és belső téri tematikus kapcsolatok.

- Alaprajzi vázlatok.

- színes 3D tömegkapcsolati ábrák

- Tömegi skiccek az utcafotóba illesztve.

A prezentáció **3 db A3-as kinyomtatott lapon és 2 db modellen (M 1:500-as telepítési és M 1:200 beépítési tömegváltozatok)** kell, hogy megjelenjen, **valamint digitálisan (tablók pdf / makett fotók jpg formátumban) feltöltendőek a TEAMS csoport ezen feladatrészre kijelölt mappájába.**

**A leadás része a Tervezési napló A4 formátumban történő bemutatása is.**

A tablók tartalma feleljen meg a fentebb sorolt vizsgálati témák tartalmának. A tervezési napló tartalma feleljen meg az első 5 hét fejlődési szakaszát jellemző gondolati és tervbéli fejlődés levezetésének. Itt még nem kell épületet tervezni, de a város telepítési struktúrájának tömegarányait és elhelyezkedését, valamint az épület abba való arányos illeszkedését már meg kell mutatni és indokolni. A szóbeli prezentációra 5 perc áll a hallgató rendelkezésére. Mindenki elmondja a saját környezetanalíziseit, telepítési koncepcióját és tervezési programját, majd a konzulensekből álló bizottsággal közösen átbeszéljük az eredményeket.

**Az I. Kritikus konzultáció és pontértékének javítására a következő gyakorlati órán, az előírt minőségben bemutatott – javított anyag konzulensnek történő bemutatásával, egyszeri alkalommal lehetősége van a hallgatónak! A javítást a konzulens bírálja el.** Az **I. Kritikus konzultáció** a megadott időpontban kell, hogy megtörténjen, mivel csúsztatásával a ráépülő tervezési folyamat megoldása válik ellehetetlenítetté. Az **I. Kritikus konzultáció** pótlása csak kivételesen indokolt esetben (kórházi lét, nemzetközi workshopon való részvétel) lehetséges. Ezt a tantárgyfelelőssel előre egyeztetni kell!

## Kritikus konzultáció - 10. oktatási héten az előadáson és a gyakorlati órán

**A FÉLÉV MÁSODIK RÉSZÉBEN**

a választott helyszínre a pontosan meghatározott funkcionális programnak megfelelően a középület koncepció (vázlat) tervének elkészítése történik, mely félévközi prezentációval zárul. A konzultációkon való megjelenés a meghatározott rajzi munkarészekkel és munkaközi modellekkel együtt szükséges.

A második szakaszban, a „vázlattervi” fázis végére az előző szakasz következtetéseire alapozva túl kell esni a telepítés és tematikus koncepciófejlesztés fázisán, valamint az egyéni munkához tartozó tömegképzésen, a fő irányok, főbb funkciócsoportok meghatározásán, alaprajzi elrendezésén. Be kell mutatni a tervezési irányelveket, ill. prezentálni kell az épület tervezett tömegét és homlokzatképzését is, különböző ábrákon, rajzokon, munkaközi makett fotókon keresztül. Kiemelten fontos az utcaképbe és városképbe illesztés, így a hallgató fel kell, hogy mérje és be kell, hogy mutassa a szomszédos homlokzatokat is. Az alkotói gondolkodás folyamatának dokumentálása elkerülhetetlen a sikeres kommunikációhoz. A prezentáció, az előadás és a gyakorlati óra keretében zajlik. (ezen a héten a BA-soknak nincs előadás, viszont megtekinthetik a védést)

A szóbeli prezentációra 7-8 perc áll a hallgató rendelkezésére.

Beadandó:

1 db nyomtatott TABLÓ belvárosi / városi lépték – az előző koncepció továbbfejlesztése:

- koncepciót bemutató ábrasorok

 (térképzés, környezetalakítás és tájépítészetre vonatkozóan)

- helyszín és környezetanalízisek szükséges számban

- helyszínrajz, telepítési rajz, M 1:1000

- 3D látvány vagy Makettfotó a teljes területről

Amennyiben a csapat együtt alkot koncepciót, úgy lehet ez egy tabló is.

2 db nyomtatott TABLÓ – az épület és közvetlen környezetének koncepciója:

- koncepciót bemutató ábrasorok

 (térképzés, környezetalakítás és formaképzésre vonatkozóan)

- helyszín és környezetanalízisek szükséges számban

- helyszínrajz, telepítési rajz, M 1:500

- minden eltérő szint alaprajza, szűk környezettel együtt, M 1:200

- mértékadó metszet, M=1:200

- homlokzatok szűk környezettel együtt, M=1:200

- tömegvázlatok/látványok, min: 3 db

Makettek:

- telepítési modell, stilizált tömeggel, M1:500 (ez lehet csapatmunka)

- tömegmodell az épületről, csatlakozó épület részekkel és kapcsolódó köztérrel M 1:200

A tabló méretét nem határozzuk meg, általános értelemben 60/100, de a koncepciótól függően el lehet tőle térni. **A teljes anyagot nyomtatott prezentáció formájában (3db tabló) és megmakettezve kell bemutatni, valamint digitálisan (tablók pdf / makett fotók jpg formátumban) feltöltendőek a TEAMS csoport ezen feladatrészre kijelölt mappájába. A leadás része a Tervezési napló A4 formátumban történő bemutatása is.**

A tablók tartalma feleljen meg a fentebb sorolt vizsgálati témák tartalmának. A tervezési napló tartalma feleljen meg az első 10 hét fejlődési szakaszát jellemző gondolati és tervbéli fejlődés levezetésének.

**A II. Kritikus konzultáció és pontértékének javítására a következő gyakorlati órán, az előírt minőségben bemutatott – javított anyag konzulensnek történő bemutatásával, egyszeri alkalommal lehetősége van a hallgatónak! A javítást a konzulens bírálja el.**

A **II. Kritikus konzultáció** a megadott időpontban kell, hogy megtörténjen, mivel csúsztatásával a ráépülő tervezési folyamat megoldása válik ellehetetlenítetté. A **II. Kritikus konzultáció** pótlása csak kivételesen indokolt esetben (kórházi lét, nemzetközi workshopon való részvétel) lehetséges. Ezt a tantárgyfelelőssel előre egyeztetni kell!

##  Félév végi prezentáció a 15. oktatási héten az előadáson és a gyakorlati órán

**A FÉLÉV HAMADIK - BEFEJEZŐ RÉSZÉBEN**

a félévközi prezentáción bemutatott vázlatterv engedélyezési szintű terveinek elkészítése történik. Az értékelés során elhangzott észrevételek alapján a tervet tovább kell fejleszteni. A tervnek ki kell térni a szerkezeti, belsőépítészeti és környezetépítészeti megoldásokra is.

**FÉLÉV VÉGI PREZENTÁCIÓ:**

**- 1. lehetőség a gyakorlati jegy megszerzésére: 15. oktatási héten az előadáson és a gyakorlati órán**

(ezen a héten, ha senki nem jelzi előre a védési szándékát, akkor előadás és gyakorlat is van)

**- 2. egyben utolsó lehetőség a gyakorlati jegy megszerzésére: a vizsgaidőszakban kijelölt időpontban előzetesen: 2023. január 4-én szerdán és január 5-én csütörtökön reggel 8,00-as kezdéssel (a feladatot mindenkinek fel kell tölteni január 4. reggel 8.00-ig a TEAMS megfelelő mappájába.**

A harmadik szakasz a kibontás, konkretizálás időszaka. A félév ezen szakaszára kikristályosodik az épület, ahol a térképzés szoros összefüggésben alakul a kültéri kapcsolatrendszerek felderítésével. Kimunkálásra kerül a belsőépítészet és a szerkezeti csomópontok rendszere. A dokumentációhoz 1:100 léptékű rajzok, telepítést bemutató helyszínrajz, perspektivikus látványok, M1:10 - M1:20 léptékű belsőépítészeti - szerkezeti részletrajzok (főfalmetszet), látványok és két makett (épület 1:200 - telepítés M 1:500 vagy M1:1000) tartozik. Az egyes munkarészek elmaradása a feladat sikertelenségét hordozza magával, tehát nem kerül értékelésre, a feladat nem tekinthető befejezettnek. A feladat része az átdolgozott telepítési rajzok és makett bemutatása is, a fejlődés látványos és jól értelmezhető prezentálásával. Egy ember védése a zsűri kérdéseivel és a válaszokkal, valamint a véleményezéssel együtt összesen 15 perc. Ez annyit tesz, hogy a hallgatónak képesnek kell lennie a tervét 7-8 percben ismertetni.

Beadandó: 1 db nyomtatott TABLÓ - belvárosi / városi lépték – a koncepció végleges változata:

- koncepciót bemutató ábrasorok

 (térképzés, környezetalakítás és tájépítészetre vonatkozóan)

- helyszín és környezetanalízisek szükséges számban

- helyszínrajz, telepítési rajz, M 1:1000

- 3D látvány a teljes területről

X db nyomtatott TABLÓ - az épület és közvetlen környezetének végső terve:

- koncepciót bemutató ábrasorok

(térképzés, környezetalakítás és formaképzésre vonatkozóan)

- helyszín és környezetanalízisek szükséges számban

- helyszínrajz, környezetrendezési rajz, M 1:500

- minden eltérő szint alaprajza, szűk környezettel együtt, M 1:100

- minimum 2 db metszet, M 1:100

- homlokzatok szűk környezettel együtt, M=1:100

- perspektivikus ábrák, belső téri rajzok: min: 3-3 db

- 1 db főfalmetszet beillesztett csomóponti és belsőépítészeti rajzokkal

 (egyedi, épületre jellemző részletek) M 1:10

Makettek:

- telepítési modell, stilizált tömeggel (átdolgozott), M 1:500,

- tervhez tartozó épület modell, M 1:200

**A teljes anyagot nyomtatott prezentáció formájában és megmakettezve kell bemutatni, valamint digitálisan (tablók pdf / makett fotók jpg formátumban) feltöltendőek a TEAMS csoport ezen feladatrészre kijelölt mappájába. A tablók számát a hallgató munkája határozza meg.** A tabló méretét nem határozzuk meg, általános értelemben 60/100, de a koncepciótól függően el lehet tőle térni. **A leadás része a Tervezési napló A4 formátumban történő bemutatása is.**

**A Félév Végi Prezentáció pontértékének javítására a vizsgaidőszakban megadott időpontban (fentebb) egyszeri alkalommal lehetősége van a hallgatónak! A javítást a konzulens bírálja el.**

## O. - III. Félév közi teljesítések

## A tervek kidolgozása:

A különböző leadási fázisokhoz tartozó, különböző szinten és léptékben kidolgozott tervek és modellek tetszőleges technikával készíthetők el, de ebben a félévben már elvárt a számítógépes programok használata! A rajzos részek bemutatását vektorgrafikus („vonalas”) megfogalmazásban kérjük. A megfelelő építészeti értékek megtartása mellett (léptéknek megfelelő műszaki tartalom) kiemelkedő szintű esztétikai színvonalat képviseljen a leadott munka. E minőség tükrözi az építész saját magával szemben támasztott igényességének mértékét is, így az csak a legmagasabb lehet.

A leadásoknál a nyomtatott anyagot digitálisan a tantárgy kijelölt TEAMS mappájába is fel kell tölteni.

## Makettek:

**Minden órára kell makettet hozni!!! Makett nélkül a konzultáció nem kezdődik meg a hallgatóval.**

A leadásokhoz prezentált makettek magas minőségben kell, hogy készüljenek.

A köztes prezentációkhoz készülő makettek folyamatosan változnak, megújulnak vagy minden órára újak is készíthetők, így lekövethető az épület fejlődésének menete. Ezen változás ill. sokszorozódás is mutatja, hogy a munkaközi makettek egyszerűbb módon ábrázolják a kívánt célt.

## Gyakorlati ZH:

A félév során egy alkalommal gyakorlati ZH kerül megrendezésre.

**Ennek időpontja 11. oktatási héten szombaton lesz.**

**(Mindenki készüljön úgy, hogy ezen a napon Pécsett tudjon lenni a feladat megoldásához).**

Feladatkiadás reggel 8.00-kor az E81-ben.

Közösségi gondolkodás és önálló projektmunka a nap folyamán az E81-ben.

Leadás online feltöltéssel a TEAMS-en keresztül 24,00 órakor.

## Az oktatás jelenléti oktatás, de aki akadályoztatva van a jelenléti részvételben, annak személyes egyeztetéssel alkalma lesz az online részvételre úgy az előadásokon, mint a konzultáción és a védésen.

Abban az esetben, ha a járványhelyzet indokolttá teszi, úgy az oktatás online térbe való áthelyezéséről értesíteni fogjuk a hallgatókat.

## Tantárgykurzusok a 2020/2021 tanév I. félévében:

|  |  |  |  |  |
| --- | --- | --- | --- | --- |
| Tárgy-kurzus típus | Oktató(k) | Nap/idő | Hely | Megj. |
| előadás | dr. Kondor Tamásegyetemi docens | szerda 13,15-14,45péntek 9,30-10,15 | A007 | minden héten |
| gyakorlat | dr. Tamás Anna Máriaegyetemi docens | szerda 15,00-18,15 | E81 | minden héten |
| gyakorlat | dr. Hajdu Veronikaadjunktus | szerda 15,00-18,15 | E81 | minden héten |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

## Program heti bontásban

|  |  |
| --- | --- |
| **1.Hét** | Szerda13.15 – 18.15 |
| Metodika | Bevezetés, a tantárgy ismertetése, előadás |
| **szeptember 7.** | **Előadás – 13,15-14,45**A féléves feladat és a tematika kiadása / középülettervezés alapjai**Gyakorlat: 15,00-18,15**A tervezési helyszínek bejárása |

|  |  |
| --- | --- |
| **2.Hét** | Szerda13.15 – 18.15 |
| Metodika | Előadás, konzultáció, órai munka |
| **szeptember 14.** | **Előadás:**Városépítészeti programtervezés – Közterek és közfunkciókKözépületek tervezési alapelvei, nagy funkció csoportok. Funkcionális program**Gyakorlat:** **Konzultáció - bemutatandó munkarészek:**A választott helyszín dokumentációja: helyszínrajz, skiccek, fotókHelyszínanalízis: közlekedés, megközelíthetőség, épületállomány, települési szövet, növényzet, stb.Beépítési ötletek – funkcionális háló.Funkció elemzése, történeti múlt – jelen. Szükséges helyiségek, tervezési program.– Tervezési napló részek**Környezetmodell**: **M 1:500** az egész tervezési területről, szintvonalaknak megfelelően.Rajta a meglévő épületekkel (a választott helyszíneken kivehető épületek) |

|  |  |
| --- | --- |
| **3.Hét** | Szerda13.15 – 18.15 |
| Metodika | Előadás, konzultáció, órai munka |
| **szeptember 21.** | **Előadás:**Városépítészeti programtervezés – Közterek és közfunkciók**Gyakorlat:** **Konzultáció - bemutatandó munkarészek:**A telepítési koncepció konzultációja SWOT analízis (A városrész előnyei, hátrányai, a fejlesztésben rejlő lehetőségek, veszélyek a funkcióra vetítve)Infrastrukturális viszonyok kielemzése – tervezési koncepció (közlekedés, beépítettség, zöldfelületek, környezethasználat, parkolás, fenntarthatóság) fejlesztési lehetőségekTelepülési funkciók összegzése – tervezési koncepció (csoportban és egyénileg)Társadalmi változások a fejlődő városi infrastruktúrában – tervezési koncepcióHelyszínanalízis: közlekedés, megközelíthetőség, épületállomány, települési szövet, települési lépték, beépítési sűrűség, értékkataszter, növényzet, stb.Új városrészi terek – térkapcsolatok - Beépítési ötletek – funkcionális háló.– Tervezési napló részek**Környezetmodell: m1:500****Saját épület telepítési tömegének változatai**Saját épület tervezési program(Funkció, kinek, mit, hová, hány főre, milyen funkcionális egységek szükségesek, milyen léptékben) |

|  |  |
| --- | --- |
| **4.Hét** | Szerda13.15 – 18.15 |
| Metodika | Előadás, konzultáció, órai munka |
| **szeptember 28.** | **Előadás:**Településfejlesztés, Középületek térigényei, közterekkel való kapcsolat, beépítésvizsgálatok**Gyakorlat:** **Konzultáció Város - bemutatandó munkarészek:**A telepítési koncepció és választott középület konzultációja SWOT analízis (A település előnyei, hátrányai, a fejlesztésben rejlő lehetőségek, veszélyek)Infrastrukturális viszonyok kielemzése – tervezési koncepció (közlekedés, beépítettség, zöldfelületek) Települési funkciók összegzése – tervezési koncepcióTársadalmi változások a fejlődő városi infrastruktúrában – tervezési koncepcióHelyszínanalízis: közlekedés, megközelíthetőség, épületállomány, települési szövet, települési lépték, beépítési sűrűség, értékkataszter, növényzet, stb. – Tervezési napló részekÚj városrészi terek – térkapcsolatok. Beépítési ötletek – funkcionális háló.**Környezetmodell: m1:500****Saját épület konzultációja:**A gyakorlaton bemutatandó munkarészek:A választott helyszín dokumentációja: helyszínrajz, utcakép, skiccek, fotókHelyszínanalízis: közeledés, megközelíthetőség, épületállomány, település szövet, növényzet, stb.Beépítési ötletek. – Tervezési napló részek**Tömegmodell változatok: m=1:200 kapcsolódó környezeti modellbe illesztve****min. 3 db beépítési makett variáció**Alaprajzok – tömegvázlatok |

|  |  |
| --- | --- |
| **5.Hét** | Szerda13.15 – 18.15 |
| Metodika | 1. **KRITIKUS KONZULTÁCIÓ**
 |
| **október 5.** | 1. **KRITIKUS KONZULTÁCIÓ**

Bemutatandó munkarészek:3 db A3-as nyomtatott tabló és két telepítési makett (M 1:500, M1:200)A tablók tartalma a részletes leírás szerint.Tervezési Napló Összeállítva |

|  |  |
| --- | --- |
| **6.Hét** | Szerda13.15 – 18.15 |
| Metodika | Előadás, konzultáció, órai munka |
| **október 12.** | **Előadás:**Tematikus funkcióelemzések kortárs példákon keresztül **Gyakorlat:** A gyakorlaton bemutatandó munkarészek:Telepítési terv finomítása, helyszínrajzok a korábban vizsgált témák összegzéseként, a kritikus konzultáción elhangzottak figyelembevételével tovább fejlesztve. – Tervezési napló részek**Környezetmodell: m=1:500****Saját épület konzultációja:**Alaprajzok – tömegvázlatok – metszetek – utca nézetek, tömegi 3d-s nézetek **A tömegmodell épületmodellé fejlesztése - változatok: m=1:200 kapcsolódó környezeti modellbe illesztve** |

|  |  |
| --- | --- |
| **7.Hét** | Szerda13.15 – 18.15 |
| Metodika | Előadás, konzultáció, órai munka |
| **október 19.** | **Előadás:**Tematikus funkcióelemzések kortárs példákon keresztül **Gyakorlat:** A gyakorlaton bemutatandó munkarészek:Helyszínrajz - alaprajzok – tömegvázlatok – metszetek minimum 2 db – homlokzatok - utca nézetek, tömegi 3d-s nézetek – Tervezési napló részek**Épületmodell M=1:200** |

|  |  |
| --- | --- |
| **8.Hét** | Szerda13.15 – 18.15 |
| **október 26.** | **Előadás:**Tematikus funkcióelemzések kortárs példákon keresztül **Gyakorlat:** A gyakorlaton bemutatandó munkarészek:Helyszínrajz - alaprajzok – tömegvázlatok – metszetek minimum 2 db – homlokzatok - utca nézetek, tömegi 3d-s nézetek – Tervezési napló részek**Épületmodell M=1:200** |

|  |  |
| --- | --- |
| **9.Hét** | Szerda13.15 – 18.15 |
| Metodika | **ŐSZI SZÜNET**  |
| **november 02.** | **ŐSZI SZÜNET** |

|  |  |
| --- | --- |
| **10.Hét** | Szerda13.15 – 18.15 |
| Metodika | **II. KRITIKUS KONZULTÁCIÓ** |
| **november 09.** | **II. KRITIKUS KONZULTÁCIÓ**BEMUTATANDÓ MUNKARÉSZEK:1 db nyomtatott TABLÓ belvárosi / városi lépték – az előző koncepció továbbfejlesztése:- koncepciót bemutató ábrasorok (térképzés, környezetalakítás és tájépítészetre vonatkozóan)- helyszín és környezetanalízisek szükséges számban- helyszínrajz, telepítési rajz, M 1:20002 db nyomtatott TABLÓ – az épület és közvetlen környezetének koncepciója:- koncepciót bemutató ábrasorok (térképzés, környezetalakítás és formaképzésre vonatkozóan)- helyszín és környezetanalízisek szükséges számban- helyszínrajz, telepítési rajz, M 1:500- minden eltérő szint alaprajza, szűk környezettel együtt, M 1:200- mértékadó metszet, M=1:200- homlokzatok szűk környezettel együtt, M=1:200- tömegvázlatok/látványok, min: 3 dbMakettek:- telepítési modell, stilizált tömeggel, M1:500 (közvetlen csatlakozó környezet)- épületmodell az épületről, csatlakozó épület részekkel M 1:200- (köztes tanulmánymodellek az órákról)Tervezési napló összeállítva |

|  |  |
| --- | --- |
| **11.Hét** | Szerda13.15 – 18.15 |
| Metodika | Előadás, konzultáció, órai munka  |
| **november 16.** | **Előadás:**Tematikus funkcióelemzések kortárs példákon keresztül **Gyakorlat:** A gyakorlaton bemutatandó munkarészek:A terv javítása a félévközi védésen elhangzottak alapján – Tervezési napló részek**Épületmodell M=1:200** |

|  |  |
| --- | --- |
| **12.Hét** | Szerda13.15 – 18.15 |
| Metodika | Előadás, konzultáció, órai munka  |
| **november 23.** | **Előadás:**Tematikus funkcióelemzések kortárs példákon keresztül **Gyakorlat:** A gyakorlaton bemutatandó munkarészek:Berendezési alaprajzok és szerkezeti részletek konzultációja. Az épület tömegének tovább gondolása a homlokzati részletmegoldásokkal, burkolatokkal együttesen. Szerkezeti megoldások pontosítása, m=1:50-es bemutatásával. Környezetépítészeti megoldások konzultációja. Belsőépítészeti koncepció egy választott közösségi tér kialakítására. – Tervezési napló részek**Homlokzati részlet modell M=1:200 a külső burkolatról (utcai homlokzat)** |
| **nov. 25-28.**péntek - hétfő | **Gyakorlati Zárthelyi**A feladat péntek 10,00-kor kerül kiadásra és hétfőn 10,00-ig kell feltölteni a TEAMS megadott mappájába digitálisan |

|  |  |
| --- | --- |
| **13.Hét** | Szerda13.15 – 18.15 |
| Metodika | Előadás, konzultáció, órai munka  |
| **november 30.** | **Előadás:**Középületek belsőépítészete – Prezentációs technikák**Gyakorlat:** A gyakorlaton bemutatandó munkarészek:Berendezési alaprajzok és szerkezeti részletek konzultációja. Az épület tömegének tovább gondolása a homlokzati részletmegoldásokkal, burkolatokkal együttesen. Szerkezeti megoldások pontosítása, m=1:50-es bemutatásával. Környezetépítészeti megoldások konzultációja. Belsőépítészeti koncepció egy választott közösségi tér kialakítására.**Épület metszet / vagy belsőtéri modell M=1:200 a választott térről** |
| **december 2-5.**péntek - hétfő | **Gyakorlati Pót Zárthelyi**A feladat péntek 10,00-kor kerül kiadásra és hétfőn 10,00-ig kell feltölteni a TEAMS megadott mappájába digitálisan |

|  |  |
| --- | --- |
| **14.Hét** | Szerda13.15 – 18.15 |
| Metodika | Előadás, VÉGPREZENTÁCIÓ, konzultáció, órai munka |
| **december 7.** | **Előadás:**Középületek belsőépítészete – Prezentációs technikák**Gyakorlat:** A gyakorlaton bemutatandó munkarészek:Berendezési alaprajzok és szerkezeti részletek konzultációja. Az épület tömegének tovább gondolása a homlokzati részletmegoldásokkal, burkolatokkal együttesen. Szerkezeti megoldások pontosítása, m=1:50-es bemutatásával. Környezetépítészeti megoldások konzultációja. Belsőépítészeti koncepció egy választott közösségi tér kialakítására.**Épület metszet / vagy belsőtéri modell M=1:200 a választott térről** |

|  |  |
| --- | --- |
| **15.Hét** | Szerda13.15 – 18.15 |
| Metodika | **III.FÉLÉV VÉGI PREZENTÁCIÓ** |
| **december 14.** | **III.FÉLÉV VÉGI PREZENTÁCIÓ – első lehetőség a tantárgy teljesítésére**BEMUTATANDÓ MUNKARÉSZEK: 1 db nyomtatott TABLÓ - belvárosi / városi lépték – a koncepció végleges változata:- koncepciót bemutató ábrasorok (térképzés, környezetalakítás és tájépítészetre vonatkozóan)- helyszín és környezetanalízisek szükséges számban- helyszínrajz, telepítési rajz, M 1:1000- 3D látvány a teljes területrőlX db nyomtatott TABLÓ - az épület és közvetlen környezetének végső terve:- koncepciót bemutató ábrasorok(térképzés, környezetalakítás és formaképzésre vonatkozóan)- helyszín és környezetanalízisek szükséges számban- helyszínrajz, környezetrendezési rajz, M 1:500- minden eltérő szint alaprajza, szűk környezettel együtt, M 1:100- minimum 2 db metszet, M 1:100- homlokzatok szűk környezettel együtt, M=1:100- perspektivikus ábrák, belső téri rajzok: min: 3-3 db- 1 db főfalmetszet beillesztett csomóponti és belsőépítészeti rajzokkal  (egyedi, épületre jellemző részletek) M 1:10 Makettek:- telepítési modell, stilizált tömeggel (átdolgozott), M 1:500- tervhez tartozó épület modell, M 1:200- (köztes tanulmánymodellek az órákról)Tervezési napló összeállítva |

|  |  |
| --- | --- |
| **18.Hét** | **Szerda - Csütörtök****9,00 – 18.00** |
| Metodika | **FÉLÉV VÉGI PREZENTÁCIÓ III.**  |
| **2023.****január 04-05.** | **FÉLÉV VÉGI PREZENTÁCIÓ III. – második, egyben utolsó lehetőség a tantárgy teljesítésére**BEMUTATANDÓ MUNKARÉSZEK: 1 db nyomtatott TABLÓ - belvárosi / városi lépték – a koncepció végleges változata:- koncepciót bemutató ábrasorok (térképzés, környezetalakítás és tájépítészetre vonatkozóan)- helyszín és környezetanalízisek szükséges számban- helyszínrajz, telepítési rajz, M 1:1000- 3D látvány a teljes területrőlX db nyomtatott TABLÓ - az épület és közvetlen környezetének végső terve:- koncepciót bemutató ábrasorok(térképzés, környezetalakítás és formaképzésre vonatkozóan)- helyszín és környezetanalízisek szükséges számban- helyszínrajz, környezetrendezési rajz, M 1:500- minden eltérő szint alaprajza, szűk környezettel együtt, M 1:100- minimum 2 db metszet, M 1:100- homlokzatok szűk környezettel együtt, M=1:100- perspektivikus ábrák, belső téri rajzok: min: 3-3 db- 1 db főfalmetszet beillesztett csomóponti és belsőépítészeti rajzokkal  (egyedi, épületre jellemző részletek) M 1:10 Makettek:- telepítési modell, stilizált tömeggel (átdolgozott), M 1:500- tervhez tartozó épület modell, M 1:200- (köztes tanulmánymodellek az órákról)Tervezési napló összeállítva |

Pécs, 2022.09.01.

 dr. Kondor Tamás

 tantárgyfelelős